Document ID: /fineweb-2-swissfilter-quality_10-filterrobots/filtered/02038.jsonl.gz/1540

L’um dal gieu è stà Marko Anttila, ch’aveva gia sajettà il gol decisiv en il mezfinal cunter la Russia. Il captain ha egualisà il resultat ad 1:1 e lura purtà ils Finlandais en avantatg. Harri Pesonen, che gioga per ils SCL Tigers, ha lura decis definitivamain la partida quatter minutas avant la fin.
Betg l'emprima giada
Ils Finlandais han festegià gia avant otg onns lur segund titel da campiun mundial a Bratislava. Ed era là era Jukka Jalonen lur trenader.
Bronz per la Russia
Al campiunadi mundial da hockey ha il top favurit, la Russia, gudagnà bronz.
A Bratislava ha l’equipa dad Ilja Worobjow battì la Tschechia cun 3:2 suenter sajettar penaltis.
RR novitads 23:00